*Kivonat a Jászberény Városi Önkormányzat Képviselő-testületének 2019. január 16-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***5/2019. (I. 16.) határozata***

***A 2018. évi helyi adókról és az adóellenőrzés tapasztalatairól szóló beszámoló elfogadásáról***

1./ A Jászberény Városi Önkormányzat Képviselő-testülete (a továbbiakban: Képviselő-testület) a 2018. évi helyi adókról és az adóellenőrzés tapasztalatairól szóló beszámolót elfogadja.

2./ A Képviselő-testület álláspontja, hogy az önkéntes jogkövetés elősegítése érdekében rendszeresen tájékoztatást kell adni az adójogszabályok változásáról, az adófizetési határidőkről a helyi médiákon keresztül. Az informatika nyújtotta lehetőségek kihasználásával segíteni és támogatni kell az adózókat az adókötelezettségeik teljesítésében.

**Határidő:** folyamatos

**Felelős:** Bódisné Görbe Krisztina, a PH Adóigazgatási Iroda vezetője

3./ Az ellenőrző és behajtási tevékenységet egyaránt tervszerűen és folyamatosan kell végezni.

**Határidő:** folyamatos

**Felelős:** Bódisné Görbe Krisztina, a PH Adóigazgatási Iroda vezetője

4./ Biztosítani kell az ASP adószakrendszer bevezetésével kapcsolatosan jelentkező feladatok elvégzését.

**Határidő:** folyamatos

**Felelős:** Bódisné Görbe Krisztina, a PH Adóigazgatási Iroda vezetője

5./ A helyi adókról és az adóellenőrzések tapasztalatairól tájékoztatni kell a Képviselő-testületet.

**Határidő:** 2020. január hó

**Felelős:** Bódisné Görbe Krisztina, a PH Adóigazgatási Iroda vezetője

**Erről értesülnek:**

1. Jász-Nagykun-Szolnok Megyei Kormányhivatal –Szolnok,
2. PH Adóigazgatási Iroda – helyben,
3. Pénzügyi és Költségvetési Bizottság tagjai,
4. Képviselő-testület tagjai,
5. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. január 17.*

 *(Dr. Bessenyei Lilla)*

 *irodavezető*